
Mødereferat
	Afdeling:		Sundhedsplanlægning
	Udarbejdet af:	Rikke W. Strunge

	Journal nr.:	
	E-mail:			rws@rsyd.dk

	Dato:			9. juni 2026
	Telefon:			2159 8219




	Møde: 
	Det Kardiologiske Specialeråd – inkl. dialogøde med kontaktdirektør

	Tidspunkt:
	2. juni 2026 kl. 13.30-15.30

	Sted:
	Kolding sygehus - benyt hovedindgangen, gå til højre på plan 2, følg de grønne prikker. Tag elevator 32/33 til plan 4. Konferencerummet ligger lige overfor elevatoren



	Deltagere:
	Mikkel Hougaard, Mette Worsøe, Allan Erik Rohold, Jess Lambrechtsen, Inge Dørup, Lise Zeuthen, Thomas Christophersen, Niels Peter Rønnow Sand, Lene Svendstrup, Simon Kallestrup Kristiansen, Peter Betton Johansen, Vibeke Guldbrand Rasmussen, Jens Flensted Lassen, Jens Sølgaard, Katalin Judit Réti, Mohammad Nasiri, 
Virtuelt fra kl. 14.00-15.30: Bjarne Dahler-Eriksen (OUH), Rikke Winther Strunge (Sundhedsplanlægning, Regionshuset)

	Afbud:
	Anders Bo Junker


Formand:	Mikkel Hougaard, OUH

1) Referent: Mette Worsøe/Rikke Winther Strunge
2) Orientering fra formanden
Tilbageblik på det forgangne år
· Plenarmødet
· Centraliseringen af KAG (behandles under pkt 7)
· TRACTION
Igangværende planer
· Konferenceformer. Der arbejdes fortsat på at få etableret en hjerte-CT konference. OUH Odense har bolden. 
Fremadrettede opgaver for specialerådet
· Implementering af sundhedsreformen. Herunder fremhævede Mikkel Ny regionsstruktur fra 2027 (En stor Region Øst). Speciallægeloft (foråret 2025) Loft over antal speciallægestillinger på de fem universitetshospitaler — OUH er ét af dem. Formålet er at flytte læger mod mindre sygehuse. Der tælles hoveder, ikke årsværk. En forsker eller seniorlæge på deltid fylder lige så meget under loftet som en fuldtidskliniker — uanset reel klinisk kapacitet. Speciallæge loftet „bruges“ på driften og presser de specialiserede stillinger. 
BDE: Høring på speciallægeloftet – der ændres ikke på hoveder versus stilling. Men måske kommer man til at lempe på det for +65 årige. Så tæller de ældre ikke med i speciallægeloftet.
· Patientnær behandling
· Styrkelse af den tertiære funktion. OUH er mere udsat end RH, der er rent tertiært hospital, mens OUH bærer stort optageområde + nationale funktioner i samme matrikel
Det er vigtigt, at de nationale/ højt specialiserede funktioner bevares. Hvis man ikke har OUH, skal borgerne til RH og AUH. Det kommer til at koste for RSYD. OUH er ikke for OUH, men for RSYD og borgerne i Region Syddanmark

3) AF-plakater – er der behov for trykte plakater? v/Lene Svendstrup
Hvis man ønsker nye plakater, skal man selv betale. Vi reviderer og genoptrykker ikke AF- plakater

Kort drøftelse af, om vi gør det ens på sygehusenhederne. Det gør vi ikke, men vi har et rigtig godt samarbejde i Regionen. SLB har gang i en kampagne for at få AF vendt til en dagtidsfunktion. Kort drøftelse af AF og håndtering af DC-konvertering. På plenarmødet havde vi en drøftelse af henvisning til ablation.

4) Temadag for specialeråd og faglige råd i Region Syddanmark: Klinisk prioritering og fagligt fravalg (11. november 2026). 2 personer kan deltage. Frist for tilmelding 15/9.
Lene Svendstrup deltog ved seneste temadag og deltager gerne igen. Mette Worsøe og Mikkel Hougaard deltager også gerne. Det afklares internt, hvem der deltager for kardiologien og det meldes ind. Mikkel og Lene tager pladserne, hvis de kan. Mette er ”suppleant”.
Vi samler ideer pr. mail frem mod næste møde i specialerådet. Alle opfordres til at melde emner ind.
5) Den Multidisciplinære Hjertegruppe (DMHG) inviterer til dialogmøde 25. juni. 1-2 deltagere ønskes. 
Jens Flensted orienterede om, at hjertegruppen nu har ændret lidt fokus og at man vil til at lægge databaser sammen. Der skal også være fokus på konsekvenser af sundhedsreform med deraf ny organisation. Behov for fokus på, hvad der kan monitoreres.
Mikkel Hougaard melder sig til deltagelse – sammen Mette Worsøe. De deltog også i mødet i januar. 

6) Henvendelse vedrørende fordelingen af hoveduddannelsesforløb i Intern Medicin: Kardiologi
I forlængelse af brevet fra HR og Anders Bo Junkers mail til specialerådet drøftedes henvendelsen vedrørende ændret fordeling af HU-forløb, idet der er forskellige synspunkter alt efter, hvilken matrikel der spørges. 
Der er forskellige argumenter for og imod at ændre på fordelingen af hoveduddannelsesforløb. Medlemmerne fra SLB ønsker en ændring. Repræsentanter fra de øvrige sygehusenheder taler primært for ikke at ændre på fordelingen. Cheflægerne havde drøftet emnet om formiddagen og flertallet var for status quo.
Herefter drøftede specialerådet henvendelse fra Anders Junker vedrørende uddannelse inden for invasive funktioner. 
Der er enighed om, at der også fremadrettet skal være plads til at kunne finde nye kandidater som ønsker og har flair for at arbejde som invasiv kardiolog.
Der er individuelle muligheder. Sundhedsreformen går den anden vej. Der skal sikres kompetencer i hele regionen. Der er individuelle forløb og karriereplanlægning. Der må være åbenhed omkring karriereplanen – der er også forskningsforløb. 
BDE – vigtig at man er åbne og transparente. Der er flere HU-forløb, hvor vi også laver individuelle forløb af hensyn til forskningen. God ide at introducere tidligt til invasive forløb. Prøve det af – og derefter lave tilpassede forløb. Det gør vi jo også med fx forskning. Håndholde dem, der har sans og flair. 
Lægerne ser anderledes på deres arbejdsliv nu – så der er ikke nødvendigvis så mange, der gerne vil uddannes inden for de invasive funktioner, som der var tidligere.
Hvordan gør vi det i samarbejde? 
Mette Worsøe er glad for, at der er opbakning til, at vi ser på det i Region Syddanmark. Befolkningen har behov for kardiologer – i både det nære og det højt specialiserede. Der er fortsat ønske om flere HU-læger. 
Der er udfordringer i relation til økonomi, arbejdstilrettelæggelse og speciallægeloft. 
Enighed om, at det er en god ide at beskrive forløbene for de tre-fire spor, så man kan se, hvad det er der kræves og der er behov for. Det er svært at sige ja, hvis man ikke kender planen/ideen. Det skal ikke være en blankocheck. Der skal være en exit-plan. For både den uddannelsessøgende og for afdelingen. 

Kan vi gøre noget i specialet kardiologi for at indfange lægerne tidligere og motivere dem?
Når der uddannes læger til invasive funktioner, er det for at dække populationsansvaret i Region Syddanmark, ikke for at uddanne læger til OUH.

7) Status ift. Samling af KAG
Mikkel Hougaard gennemgik slides på mødet (vedlagt referatet) som viste foreløbig data på konsekvenser af sammenlægningen af KAG i Region Syddanmark pr. 1. januar 2026. 
Man drøftede udviklingen i KAG – og at der nu laver PCI på stabile patienter. Patienterne lever længere – og der foretages re-interventioner derfor falder raten ikke. 
Bjarne Dahler-Eriksen nævnte, at økonomi som følge af ændringen i matrikler der laver KAG, evalueres efter udgangen af 2026 for at se, om estimatet i økonomimodellen passer. Der var derudover ros til alle involverede for samarbejdet og forløbet.
Næste skridt vil være at få etableret formaliseret hjerte-CT-konferencer mellem OUH og de jyske sygehuse. Vi mangler fortsat at få konferencestruktur. Det går godt med samarbejdet, udviklingspotentiale drøftes. Feedback på scanninger mm.
8) Pulmonal embolektomi – status og forventning til fremtidig udvikling samt planlagt forskning v/Mikkel
Nyt område – men der viser sig en stigende tendens (se vedlagte) og OUH er allerede det center i Danmark, der laver flest pt. Patienterne retter sig hurtigt på behandlingen.  
Der er kun et randomiseret studie og der er nu et nyt forskningsstudie på vej og Mikkel vil meget gerne have sygehusene med, planen er, at det skal løbe af stablen allerede i sommer. 
9) Orientering fra sygehusenhederne
Tiden var fremskreden og der var ikke en formel gennemgang for hver matrikel. Vibeke Guldbrand Rasmussen, Sygehus Lillebælt fremhævede dog, at de stadig har en ledig stilling som cheflæge. Stillingen genopslås efter sommerferien. Bjarne Dahler-Eriksen opfordrede til, at man tænker bredt og ser efter ledelsestalenter, hvis det er umuligt at få egnede kandidater som er speciallæge indenfor kardiologi.
10) Valg af ny formand
Mikkel Hougaard genopstiller som formand for specialerådet - og blev genvalgt af et enigt specialeråd. 
11) Eventuelt
Mette Worsøe nævner, at garantiklinikken i Grindsted lukkede funktionen fra den ene dag til den anden. Bjarne Dahler-Eriksen lover at følge op – og sender efterfølgende mail til specialerådet. 
	 
Mikkel efterspørger input til plenarmødet som i år afholdes den 26. november 2026. 

